
Panevėžys
Panevėžio apygardos teismo Civilinių bylų skyriaus teisėjas Laimantas Misiūnas,
civilinėje byloje Nr. 2A-60-425/2019 pagal ieškovo M. R. apeliacinį skundą dėl Vilniaus miesto apylinkės teismo 2017 m. spalio 25 d. sprendimo civilinėje byloje Nr. 2-17450-934/2017, rašytinio proceso tvarka savo iniciatyva išnagrinėjo klausimą dėl rašymo apsirikimo, priteisiant atsakovo patirtas bylinėjimosi išlaidas apeliacinės instancijos teisme,
Aprašomoji dalis
nustatė:
Panevėžio apygardos teismas 2019 m. sausio 3 d. nutartimi išnagrinėjo civilinę bylą Nr. 2A-60-425/2019 pagal ieškovo M. R. apeliacinį skundą dėl Vilniaus miesto apylinkės teismo 2017 m. spalio 25 d. sprendimo civilinėje byloje Nr. 2-17450-934/2017 pagal ieškovo M. R. ieškinį atsakovui Vilniaus rajono (duomenys neskelbtini) -ojo notarų biuro notarui T. P. V., tretiesiems asmenims, nepareiškiančiam savarankiškų reikalavimų, – uždaroji akcinė bendrovė (toliau – UAB) „Soscredit“, antstoliui G. B. dėl vykdomojo įrašo panaikinimo. Ta pačia nutartimi teismas, padarydamas rašymo apsirikimą, nutarties motyvuojamoje ir rezoliucinėje dalyje nurodė atsakovo Vilniaus rajono (duomenys neskelbtini)-ojo notarų biuro notaro T. P. V. patirtas 250 Eur dydžio bylinėjimosi išlaidas apeliacinės instancijos teisme, nors atsakovo patirtos bylinėjimosi išlaidos, atsižvelgiant į Pinigų priėmimo kvitą bei PVM sąskaitą – faktūrą, sudaro 302,50 Eur.
Lietuvos Respublikos civilinio proceso kodekso 276 straipsnio 2 dalis numato, kad teismas gali savo iniciatyva arba dalyvaujančių byloje asmenų pareiškimu ištaisyti sprendime rašymo apsirikimus ir aiškias aritmetines klaidas, kurių ištaisymas nekeičia sprendimo esmės.
Panevėžio apygardos teismo civilinėje byloje Nr. 2A-60-425/2019 nutartyje, priimtoje 2019 m. sausio 3 d., ištaisytinas rašymo apsirikimas dėl atsakovo Vilniaus rajono (duomenys neskelbtini)-ojo notarų biuro notaro T. P. V. patirtų bylinėjimosi išlaidų atlyginimo apeliacinės instancijos teisme, priteisiant iš ieškovo atsakovui jo realiai patirtas 302,50 Eur dydžio bylinėjimosi išlaidas.
Rezoliucinė dalis
Vadovaudamasis Lietuvos Respublikos Lietuvos Respublikos civilinio proceso kodekso 290, 291, 276 straipsniais,
nutaria:
Panevėžio apygardos teismo civilinėje byloje Nr. 2A-60-425/2019, kurioje teismas 2019 m. sausio 3 d. nutartimi Vilniaus miesto apylinkės teismo 2017 m. spalio 25 d. sprendimą paliko nepakeistą, ištaisyti rašymo apsirikimą, priteisiant iš ieškovo M. R., asmens kodas (duomenys neskelbtini) atsakovo Vilniaus rajono (duomenys neskelbtini)-ojo notarų biuro notaro T. P. V. naudai 302,50 Eur (tris šimtus du eurus 50 ct) bylinėjimosi išlaidų apeliacinės instancijos teisme.
Nutarties nuorašą nusiųsti bylos šalims bei Vilniaus apylinkės teismo Vilniaus rūmams.
Teisėjas Laimantas Misiūnas

